cyanic-selkie/wikianc huggingface dataset:
Maķedonija 2008. gada vasaras olimpiskajās spēlēs
Maķedonijas karognesējs olimpisko spēļu atklāšanas ceremonijā bija kanoe airētājs Atanas Nikolovskis. Viņš nesa valsts karogu arī olimpisko spēļu noslēguma ceremonijā.
Sepenes ezers
Sepenes ezers (arī Sepes ezers, Sēpenes ezers) ir caurteces ezers Dienvidkurzemes novada Embūtes pagasta ziemeļos. Robežojas ar Kalvenes pagastu.
Dibens - dūņains. Krasti - lēzeni, dienvidrietumos - zemi. Ezerā ietek septiņi grāvji un strauti, to skaitā Strīķupe. Iztek Vārtāja uz Bārtu. Dažkārt Strīķupi uzskata par Vārtājas augšteci. Makrofīti - niedres, meldri, vilkvālītes, lēpes, glīvenes. Ezerā dzīvo plauži, līņi, asari, līdakas, raudas. Ezers tika papildināts ar līņu, sudrabkarūsu un karpu krājumiem. Ezerā konstatēti vēži. Ligzdo pīles.
Manabu Saito
Manabu Saito (ja; dzimis ) ir japāņu futbolists, bijis Japānas futbola izlases dalībnieks.
Sepenes ezers
Regulāri novērojama ūdens ziedēšana. Ezera dienvidu krastā - peldvieta, ziemeļu krastā - kempings.
Manabu Saito
Nacionālā izlase
!Kopā||5||1
Vecvagaru dīķis
Vecvagaru dīķis ir mākslīga ūdenstilpe Dienvidkurzemes novada Embūtes pagasta dienvidu daļā. Izveidota uz Ošķes upes. Uz austrumiem no dīķa atrodas valsts autoceļš P106 (Ezere—Embūte—Grobiņa).
Gastons Omuats
Gastons Ašils Luijs Omuats (fr; dzimis, miris ) bija franču kroketa spēlētājs, divu olimpisko zelta medaļu ieguvējs 1900. gada vasaras olimpiskajās spēlēs.
Omuats 1900. gada olimpiskajās spēlēs startēja divās kroketa disciplīnās, kurās abās izcīnīja zelta medaļas. Vienu no šīm zelta medaļām viņš izcīnīja vienspēlēs ar vienu bumbu, kur fināla mačā pārstēja savu tautieti Žoržu Žoēnu. Savukārt otru zelta medaļu viņš izcīnīja dubultspēlēs, kur startēja kopā ar Žoržu Žoēnu.
Ģediminaišu stabi
Ģediminaišu stabi (lt) ir balti stabi uz sarkana fona, viens no Lietuvas vēsturiskajiem simboliem. Tos 1385. gadā pēc kronēšanas par Polijas karali zīmogā kopā ar Vīti sāka lietot dižkunigaitis Jagailis. Ģediminaišu stabi kalti arī uz monētām.
1440. gadā Lietuvas ģerboņa bruņinieka vairogā esošie Ģediminaišu stabi nomainīti ar Jagaiļa dinastijas divkāršo krustu, tomēr Ģediminaišu stabi saglabājās kā valdošās dzimtas ģerbonis. 1410. gadā notikušās Žalgiras kaujas aprakstos minēts, ka daļai Lietuvas dižkunigaitijas karapulku bijuši karogi ar baltiem Ģediminaišu stabiem uz sarkana fona. 1918. gada 19. aprīlī karogu ar sarkanbaltu Vīti vienā pusē un Ģediminaišu stabiem otrā pusē apstiprināja kā Lietuvas Valsts prezidenta karogu.
Sabrina Latreše
Sabrina Latreše (ar, fr; dzimusi ) ir Alžīrijas starptautiskā meistare šahā (2012).
Biogrāfija
2008. gadā uzvarējusi Arābu valstu junioru šaha čempionātā U16 vecuma grupā. 2011. gadā Arābu valstu junioru šaha čempionātā U20 vecuma grupā dalījusi 1.-2. vietu. Par šo panākumu FIDE 2012. gadā Latrešei piešķīra starptautiskās meistares (WIM) nosaukumu. Divas reizes uzvarējusi Arābu valstu sieviešu šaha čempionātos (2014, 2016). 2015. gadā izcīnījusi 3. vietu Āfrikas valstu sieviešu šaha čempionātā (uzvarēja Mona Haleda).
2015. gadā Āfrikas zonas šaha turnīrā dalījusi 1.-2. vietu kopā ar Aminu Meziudu un ieguvusi tiesības piedalīties Pasaules sieviešu šaha čempionātā. Pasaules šaha čempionātā sievietēm pēc izslēgšanas sistēmas 1. kārtā zaudējusi Aleksandrai Kosteņukai.
Pārstāvējusi Alžīrijas komandu lielākajos komandu šaha turnīros:
Sidabrenes nopostīšana pēc žemaišu iebrukuma Līvzemē
Sidabrenes nopostīšana pēc žemaišu iebrukuma Līvzemē notika 1289./1290.gada ziemā drīz pēc ordeņa mestra iebrukuma Zemgalē 1289. gada ziemā. Žemaišu un zemgaļu apvienotais karaspēks ar apmēram 7000 karavīriem pāri aizsalušajai Daugavai iebruka Rīgas arhibīskapijas zemēs. Ordeņa mestrs Kūno spēja izveidot vien 2500 vīru lielu karaspēka vienību, kuras lielāko daļu veidoja 1800 kuršu karavīru. Livonijas ordeņa mestrs Kūno, redzot, ka nespēs uzveikt iebrucējus, pameta likteņa varā arhibīskapa zemju iedzīvotājus un sūtīja karaspēku postīt Zemgali. Kuršu karapulks Kuldīgas komtura vadībā uzbruka Dobelei, nodedzināja pilsētu, bet pili neieņēmis, tālāk devās tālāk uz Kurzemi. Otrs karapulks ar Mītavas un Heiligenbergas piļu karavīriem no Jelgavas pils gar Platones un Sidrabes upēm devās uz Sidabrenes pilskalnu, kur uzbruka pilskalnam, nopostīja pilsētu un nogalināja ap 250 pilsētas aizstāvju.
Atskaņu hronikas vēstījums
Drīz pēc ordeņa mestra iebrukuma Zemgalē Lietuvā tika sasaukta kara sapulce, kurā žemaiši nolēma organizēt karagājienu uz Līvzemi. Kad karaspēks ieradās Zemgalē, tam pievienojās zemgaļu karavīri. Karaspēks pār aizsalušajai Daugavai iebruka Rīgas arhibīskapijas zemēs, kur tas laupīja un dedzināja. Ordeņa mestrs no Rīgas izsūtīja ziņnešus uz Rēveli, Leāli, Tērbatu un Kuldīgu ar palīdzības lūgumiem. Rīgā steigšus ieradās Kuldīgas komturs ar 1200 kuršu karavīriem, papildus tam vēl viņiem piebiedrojās Kurzemes bīskapijas karapulks ar 600 karavīriem. Ieradās arī bruņinieki no Heiligenbergu pils un Mītavas komturs ar savu pulku. Ordeņa mestrs Kuno noturēja kara sapulci, kurā lūdza padomu "vai iet un cīnīties vai labāk atteikties". Tika pieņemts lēmums cīnīties un to paziņoja zemes ļaudīm, Rīgas pilsoņiem un krustnešiem. Mestrs Kūno norādīja vietu, kurā karaspēkam jāpulcējas. Noteiktajā dienā sapulcējās ap 2500 karavīru, bet nebija neviena no igauņu zemēm. Izlūki ziņoja, ka pretinieku karaspēkā esot 7000 karavīru, pie kam zemgaļi karagājienā piedalās ar visiem saviem karpulkiem un "maz vairs sargu mājās tiem". Ordeņa brāļi pieņēma lēmumu neaizstāvēt Rīgas arhibīskapijas iedzīvotājus un iebrucējiem "ļaut bez cīņas sirot, graut", bet gan doties sirojumā uz Zemgali. Mestrs Kūno izveidoja divus jātnieku karapulkus, no kuriem kuršu karapulku nosūtīja uz Dobeli, kur tie jau piekto reizi nodedzināja pilsētu un pēc tam atgriezās Kurzemē. Otrs karapulks cauri "bieziem siliem, slīkšņām un brikšņiem" devās uz Sidabreni (Sidobren). Ordeņa karogu uzticēja kādam ordeņa brālim, kas bija palicis dzīvs pēc 1287. gada Garozas kaujas ar zemgaļiem. Iebrucēji ielauzās priekšpilī, bet vairāki desmiti sieviešu un vīriešu patvērās pilskalnā. No pils vārtiem ordeņa brāļus "ar stipriem sviedieniem kā cāļus drīz zemgalieši atsist spēja un vārtus cieši aizbultēja". Kaujā krita apmēram 250 zemgaļu un 60 saņēma gūstā. Smagi ievainoja krustnešu karavadoni un uzbrukumu pārtrauca, jo pilsētā sākās ugunsgrēks. Trešajā dienā pēc Sidabres pilsētas nopostīšanas tajā atsteidzās žemaišu un zemgaļu karaspēks. Zemgaļu karavīri bēdājās, "kad savā zemē pārnāca un redzēja, ka savas saimes zaudējuši". Arī lietuvieši dziedāja bēdu dziesmas, jo "sāpīgi pie sirds tiem gāja tās nedienas un ciešanas, kas zemgaļiem bij uzkrautas."
Jānis Brūmelis
Jānis Brūmelis jeb Jānis Brumelis (Brumels) (1864—1939) bija latviešu sabiedriskais darbinieks. Pirmās Tautas atmodas darbinieks, Latviešu savstarpīgās apdrosināšanas biedrības valdes priekšsēdētājs.
Dzīvesgājums
Dzimis 1864. gada 14. jūnijā Vecmuižas pagastā aldara ģimenē. Mācījās Vecmuižas pagasta skolā un Jelgavas reālskolā, 1879. gada viņš piedalās reālskolas „vakarnieku" nelegālās savienības dibināšanā. Pēc skolas beigšanas strādāja kā mājskolotājs, 1884. gadā viņu ievēlēja par Vecmuižas dziedāšanas biedrības priekšnieku, 1888. gadā bija Misas pagasta darbvedis, tad Grienvaldes pagasta darbvedis. Viņa darbības laikā Grienvaldes pagastā uzcēla trīs skolas namus, nodibināja Grienvaldes lauksaimniecības biedrību un Grienvaldes — Iecavas krājaizdevu sabiedrību lopu pārraudzības biedrības, mašīnu koplietošanas biedrību un citāda veida organizācijas. Bija Jelgavas lauksaimniecības biedrības sekretārs, Jāņa Bisenieka līdzstrādnieks.
1905. gadā Brumelis bija viens no Jelgavas savstarpīgās kredītbiedrības dibinātājiem un tās direktors — rīkotājs. Gadu vēlāk Brumelis piedalījās Latviešu savstarpīgās apdrošināšanas biedrības dibināšanā, visu laiku būdams vai nu valdes loceklis, vai priekšsēdētājs, 1913. gadā Brumeli ievēlēja par Jelgavas domnieku un par Jelgavas teātra padomes priekšsēdētāja biedru. Pirmā pasaules kara sākumā 1915. gadā Brumelis kopā ar Goldmani darbojās Latviešu strēlnieku bataljonu organizācijas komitejas dibināšanā, būdams organizācijas komitejas revīzijas komisijas loceklis. Vēlāk devās uz Pēterpili, kur viņu ievēlēja par Latviešu bēgļu apgādāšanas centrālkomitejas galveno kasieri un visu Centrālkomitejas darbnīcu un patversmes galveno pārzini.
1917. gada oktobrī Brumelis Pēterpilī piedalījās Latviešu Nacionālās padomes dibināšanā, un tur darbojās kā aizsardzības un atjaunošanas nodaļas vadītājs. Pēc Oktobra revolūcijas Brumelis pārcēlās uz Bologoju, kur vadīja Viskrievijas pilsētu savienības ziemeļu frontes nodaļu. Pēc Brestļitovskas miera līguma noslēgšanas 1918. gadā atgriezās dzimtenē. Viņu ievēlēja par Jelgavas pilsētas domnieku un pilsētas revīzijas komisijas priekšsēdētāju, viņš vadīja pirmo Jelgavas apgabala pašvaldību sanāksmi Jelgavā. 1919. gadā Latvijas Pagaidu valdība Brumeli iecēla par Jelgavas un Bauskas apriņķa valsts zemju inspektoru ar tiesībām pārvaldīt visas valsts muižas un mežus. 1920. gada zemes reformas laikā viņa vadībā iedalīja un piešķīra pirmās 200 jaunsaimniecības Latvijā.
Valsts zemju inspekciju likvidējot, Brumelis aizgāja pensijā, kopš 1926. gada bija Sarkanā Krusta Jelgavas nodaļas priekšnieks, ilggadīgs Jelgavas ugunsdzēsēju biedrības priekšnieks, darbojās Jelgavas palīdzības biedrības valdē, Jelgavas namīpašnieku biedrības valdē, bija Jelgavas atbrīvošanas pieminekļa komitejas priekšsēdētāja biedrs, Jelgavas Latviešu biedrības runas vīrs, Jelgavas pilsētas īres valdes loceklis, Čakstes piemiņas fonda komitejas loceklis, Latvijas bankas Jelgavas nodaļas diskontkomitejas loceklis un vēl daudz citu organizāciju aktīvs līdzdalībnieks.
Miris 1939. gada 20. janvārī Jelgavā.
Džeremijs Klārksons
Džeremijs Čārlzs Roberts Klārksons (en, dzimis Donkasterā, Dienvidjorkšīrā, Lielbritānijā) ir britu televīzijas raidījumu vadītājs un žurnālists, kurš specializējies automobiļu jomā. Plašāk pazīstams kā ilggadējs televīzijas šova "Gāzi grīdā!" vadītājs un pašreizējais televīzijas šova The Grand Tour, ko veido kanāls Amazon Prime, vadītājs. Klārksons savu jauno šovu vada no 2016. gada. Agrāk, kad Klārksons vēl filmējās "Gāzi grīdā!", viņš 2005. gadā saņēma Emmy balvu. Avīžu Sunday Times un The Sun iknedēļas slejas autors. Kopā ar Džeimsu Meju bija pirmais, kurš ar automobili sasniedza Zemes ziemeļu magnētisko polu, kas tika iekļauts arī vienā no "Gāzi grīdā!" raidījumiem.
Uzsācis vietējā žurnālista karjeru Ziemeļanglijā, Klārksons izauga par sabiedrībā pazīstamu personību, 1988. gadā kļūstot par raidījuma "Gāzi grīdā!" vadītāju. No 1990. gadu vidus Klārksons ir atzīta publiskā figūra, kas regulāri parādās britu televīzijā ar savu šovu un kā viesis citos šovos. Bez automobiļu tēmām Klārksons veido programmas un raksta grāmatas par vēsturi un tehniku. No 1998. līdz 2000. gadam viņš vadīja savu tokšovu. Viņa rīcība un izteicieni dažreiz noveduši pie nopietnas kritikas no plašsaziņas līdzekļu, politiķu un sabiedrības puses. Diemžēl tas arī noveda līdz Džeremija Klārksona atlaišanai no TV šova "Gāzi grīdā!".
2007. gadā Džeremijs Klārksons saņēma National Television Awards balvu.
FoxPro
Fox Pro/Visual Fox Pro sākotnēji bija teksta bāzēta procedūru orientēta programmēšanas valoda un datu bāzu pārvaldības sistēma (DBPS), kuru 1984. gadā izveidoja Fox Software.
1992. gadā Fox Software apvienojās ar Microsoft korporāciju un šo projektu pēc apvienošanās pārņēma Microsoft korporācija. Kā FoxPro tā eksistēja līdz FoxPro 2.6 versijai un vēlāk pēc apvienošanās projekts jau tika saukts par Visual FoxPro (VFP). Pēdējo Visual Fox Pro versiju (v.9.0) Microsoft korporācija izdeva 2004. gadā un pēdējos lielos labojumus (SP2) 2007. gadā. Microsoft turpināja VFP 9.0 atbalstu līdz 2015. gadam.
Pirmās FoxPro versijas atbalstīja Mac OS, DOS, Windows un Unix vides, kamēr pēdējā tikai Windows vidi. 2002. gadā gan, izmantojot Wine, tika demonstrētas VFP iespējas Linux vidē, tomēr tam sekoja Microsoft paziņojums, ka VFP izmantošana uz ne-windows operētājsistēmas darbstacijām ir pretrunā ar licencēšanas noteikumiem un gala lietotāja vienošanos.
Fox Pro ir pieskaitāma xBase grupas valodai, kas veidota, par pamatu ņemot dBase programmēšanas valodu. Kā citu atpazīstamu šīs grupas valodu var minēt Clipper. VFP ir cieši sasaistīta ar savu relāciju datubāzu modeli, kas paplašina xBase iespējas un atbalsta SQL.
Luks Spalvis
Luks Spalvis (lt; dzimis ) ir Lietuvas futbolists, uzbrucējs. Kopš 2017. gada spēlē Vācijas klubā 1. FC Kaiserslautern.
Salu bioģeogrāfija
Klasiskais salas līdzsvara modelis
Salu bioģeogrāfija fokusējas uz dzīvo organismu dzīvotspējas un salu apdzīvošanas likumsakarību izpēti. Kopumā salām ir raksturīgi vairāki parametri, kas nosaka to biotas daudzveidību: salas platība, salas attālums no kontinenta, salas vecums, salas forma, salas augstums virs jūras līmeņa un salas tips. Tiek izdalīti dažādi salu tipi:
Salu bioģeogrāfijas klasiskais līdzsvara modelis apgalvo, ka sugu skaitu uz neskartām salām nosaka 2 faktori: sugu imigrācija un izmiršana. Imigrāciju un emigrāciju nosaka salas attālums no kolonizatora (sauszemes teritorijas vai citas salas) un laika gaitā šie faktori sasniedz līdzsvaru.
Salu līdzsvara teorija apgalvo, ka, lai arī vidējais sugu skaits laika gaitā (pēc brīža, kad iestājies līdzsvars) nemainīsies, tomēr sugu sastāvs būs laikā mainīgs. Tāpat tiek apgalvots, ka izolētas populācijas evolucionē atšķirīgi, līdzīgi, kā tas konstatēts Darvina novērojumos par žubītēm Galapagu salās.
Teorijai ir vairāki trūkumi, ko var uzskatīt arī par īpašiem gadījumiem:
Klasiskais modelis neparedz sugu rašanos no vairākām vietām, kā arī rašanos un mijiedarbošanos uz in situ (kā adaptīvo radiāciju), turklāt dažādu sugu dažādas iespējas imigrēt un izdzīvot.
Okeāniskās salas
Okeāni ir visefektīvākā barjera sauszemes dzīvniekiem. Uz salām visvienkāršāk nokļūst vieglas augu (piem. paparžu — diametrā 0,01-0,1mm) sporas, kā arī putnu pārnēsātas sēklas (piemēram, aveņu sēklas var pat vairākas stundas palikt to gremošanas traktā). Nelieli kukaiņi var tikt pārnesti arī ar straujām vēja pūsmām no salas uz salu, līdzīgi arī orhideju sēklas var tikt pārnestas pat 200 km attālumā. Lielāki dzīvnieki var nokļūt ar atlūzām vētru laikā. Funkcionālā insularitāte pastāv tur, kur sugas pastāvēšana neprasa tās ieceļošanu no vietas, kas ir ārpus salas teritorijas. Vairākiem augiem ir dažādi pielāgojumi peldamībai, piemēram, kokosriekstiem — dobumi sēklās.
Nozīmīgākie biotiskās eksistences faktori uz okeāniskām salām ir: pirmkārt, evolūciju uz okeāniskām salām nosakošie fatori: otrkārt, funkcionālās insularitātes faktori:
Salas populācijām, kā jau katrā vidē, ir jāizdzīvo dažādu vides faktoru maiņa, kā arī katastrofas, piemēram, izvirdumi, kam ir tālejošas iespaids, turklāt sugām ir mazas iespējas izglābties — pretstatā cietzemei, kur sugai ir lielākas izredzes saglabāt savu piedervietu. Tas arī ir viens no faktoriem, kādēļ uz salas ir mazāks skaits sugu kā uz līdzīgas cietzemes teritorijas. Funkcionālā insularitāte pastāv tur, kur sugas pastāvēšana neprasa tās ieceļošanu no vietas, kas ir ārpus salas teritorijas.
Nozīme sugu saglabāšanā
Liela daļa jeb 75% sugu izzūd tieši uz salām. Vislabāk redzamas sakarības putnu faunas izzušanā un cilvēka ietekmē uz šīm populācijām. Ir pamatots, ka cilvēka darbība vairākās Klusā okeāna salās (no Jaunzēlandes, Jaunkaledonijas, Oahu, Maui, Managaia līdz Huahine) ir samazinājusi endēmās putnu sugas par 40-80%, līdzīgi arī Rietumindijā, savukārt vaskulāro augu sugu skaits cilvēka darbības rezultātā okeāniskajās salās ir aptuveni dubultojies. Kopumā samērā liels izzudušo, kā arī pastāvošo, putnu sugu skaits pieder salu endēmiķiem. Arī kādreiz vislielākajai putnu dzimtai Rallidae bija raksturīgas vairākas nu jau izzudušas salu endēmiskas sugas, kas apdzīvoja Kluso okeānu (pirms cilvēku nonākšanas Okeānijā). Tas nozīmē, ka putnu sugas uz salām var pastāvēt tikai tad, kad tās ir izolētas.
Kritika
Atšķirības līdzīga izmēra salām augstuma, saldūdens resursu, dzīvotņu kvalitātes, vēsturiski ģeoloģiskos un cilvēka radītos procesos sarežģī platību un sugu bagātību attiecību interpretāciju, izņemot gadījumus, kad visi šie faktori ir teju identiski.
Līdzsvara modelis neņem vērā arī sauszemes izolētības faktorus vai invazīvos draudus (piem. slimības) un mežu samazināšanos, kas ļoti ietekmē salu biodaudzveidības samazināšanos. Fragmentēti biotopi, dzīvotnes, ja tās atrodas izolēti kontinentālā telpā, tiek pakļautas aizmirstībai un izmiršanai, ja vien nespēj izdzīvot ar minimumālu resursu daudzumu vai saglabāt saikni ar citiem resursu avotiem vai arī dzīvotnēm.
Skatīt arī
Biodaudzveidības karstie punkti
Piedervieta
Daisuke Sudzuki
Daisuke Sudzuki (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Viesdauga
Viesdauga (arī Viesdaugas dīķis) ir mākslīga ūdenstilpe Dienvidkurzemes novada Embūtes pagasta dienvidaustrumu daļā, uz ziemeļaustrumiem no Dēseles.
Iztek Gaurotas upe uz Lētīžu. Ūdesnkrātuvē dzīvo līdakas, asari, raudas, karūsas un karpas.
Pelēkā pīle
Pelēkā pīle (Anas strepera) ir vidēja auguma pīļu dzimtas (Anatidae) ūdensputns, kas pieder meža pīļu ģintij (Anas). Tās tuvākie radinieki ir līkais krīklis (Anas falcata) un baltvēderu grupa (baltvēderis (Anas penelope) un Amerikas baltvēderis (Anas americana)).
Tai ir ļoti plašs izplatības areāls ziemeļu puslodes Palearktikas un Nearktikas reģionos. Pelēkā pīle ir izteikts gājputns, kas ligzdo Eirāzijas ziemeļu daļā un Ziemeļamerikas ziemeļu un centrālajā daļā, bet ziemo izplatības areāla dienvidos. Eiropā pelēkā pīle izplatīta diezgan fragmentāri, tā vairāk sastopama Austrumeiropā un tālāk uz austrumiem līdz Ķīnas ziemeļiem un Japānai. Skandināvijā un Somijā pelēko pīli var novērot tikai pašos dienvidos. Vietām tā sastopama arī Vidusjūras reģionā. Eiropas populācijas ziemo Rietumeiropā, Vidusjūras reģionā, kā arī ap Melno un Kaspijas jūru, nelielā skaitā Āfrikā. Latvijā pelēkā pīle gan ligzdo, gan caurceļo, bet ligzdojošo pāru populācija ir neliela, apmēram 100—300 pāru. Latvijas teritorijā tā ziemo ļoti reti, janvārī līdz šim bijuši tikai 4 novērojumi.
Izskats
Pelēkā pīle ir vidēja auguma pīle, tikai nedaudz mazāka par meža pīli. Tās ķermeņa garums ir 46—56 cm, spārnu izplētums 78—90 cm. Tēviņi ir nedaudz lielāki nekā mātītes. Tēviņa vidējais svars ir 990 g, mātītes 850 g.
Uzvedība
Pelēkās pīles mājo atklātās vietās dažādu ūdenstilpju krastos gan saldūdens, gan piekrastes viegli sāļajās ūdenstilpēs. Tie var būt nelieli ezeri, dīķi vai mitri purvi. Kopumā pelēkā pīle izvairās no ūdenstilpēm, kas robežojas ar mežu vai pārāk biezi aizaugušiem krastiem. Ziemas periodā pelēkās pīles labprāt apmetas piejūras ezeros ar bagātīgu veģetāciju.
Pelēkā pīle ir ļoti klusa, izņēmot riesta laikā. Atšķirībā no citām pīlēm pelēkā pīle nav tik sabiedriska un arī pēc mazuļu izaudzināšanas neveido lielus barus, pulcējoties nelielās grupās. Tomēr, sākoties migrācijai, pelēkās pīles veido barus, kuros var būt līdz 10 000 putniem, bet lielais bars sastāv no vairākiem atsevišķiem "maziem" bariņiem, kuros ir līdz 100 putniem. Atsevišķās grupas vienā punktā ierodas ar dažu stundu atšķirību. Ligzdošanas laikā pelēkā pīle ir aktīva dienas laikā, bet migrācijas lidojumi notiek nakts laikā. Pastāv viedoklis, ka tās lido naktī, lai izvairītos no plēsējiem un lai taupītu enerģiju, lidojot vēsākā temperatūrā.
Ienaidnieki
Pelēko pīli medī daudzi plēsīgie dzīvnieki. Tā ir iecienīts medījums arī cilvēkiem. Pelēkās pīles galvenie ienaidnieki ir lapsas, jenotsuņi, koijoti, āpši, zebiekstes, ūdeles, vanagi un kraukļi.
Barība
Pelēkā pīle galvenokārt barojas ar ūdensaugiem, ūdens kukaiņiem un augu sēklām. Tā izvēlas augus, kas aug tuvu ūdens virsmai, barojoties no ūdens virsmas vai pabāžot galvu zem ūdens. Pelēko pīli var noverot arī krastā uz sauszemes, barojoties ar augu sēklām. Mežmalās ir novērots, ka tās uzlasa ozolu zīles. Tomēr to galvenā barība ir ūdensaugu lapas un kāti, piemēram, glīvenes (Potamogeton), najādas (Najas) un daudzlapes (Myriophyllum). Vairošanās sezonas laikā pelēkās pīles, īpaši mātītes pirms olu dēšanas, barojas ar kukaiņiem, vēžveidīgajiem, abiniekiem, moluskiem un zivīm. Mazuļi pirmajās nedēļās barojas tikai ar kukaiņiem.
Ligzdošana
Pelēkās pīles veido monogāmus pārus, kas izveidojas jau vēlā rudenī. Jaunie putni pāri izveido ziemā, lai gan vēla perējuma pelēkās pīles nākamo vasaru parasti ir vientuļnieces un pārojas tikai nākamajā sezonā. Pāra attiecības ir noturīgas uz vienu vairošanās sezonu un katru gadu pāris tiek atjaunots. Abiem kopīgi lidojot gar krasta līniju, mātīte izvēlas ligzdošanas vietu, parasti tas ir tās dzimtās ligzdas tuvumā. Kad vieta noskatīta, pāris būvē ligzdu. Kamēr mātīte piemeklē piemērotus materiālus, zemē izkašā seklu iedobi un sakrauj ligzdu, tikmēr tēviņš to apsargā un uzmanīgi vēro apkārtni. Nobeigumā ligzda tiek bagātīgi izklāta ar sausām lapām, zāli, smalkiem zariņiem un dūnām, kuras mātīte izrauj sev no krūtīm.
Dējumā ir 7—13 krēmīgi baltas olas. Izkubācijas periods ilgst apmēram 26 dienas un perē tikai mātīte. Lielākā daļa tēviņu, kad dējums ir pilns un sākas perēšana pamet mātīti, lai dotos uz drošāku vietu, kur tas nomainu riesta apspalvojumu. Šajā laikā tēviņš nevar lidot un ir viegls medījums plēsējiem. Līdzko mazuļi ir izšķīlušies, tie sāk sekot mātei un paši baroties. Māte par mazuļiem rūpējas apmēram 10 nedēļas, pēc tam tie tiek atstāti vieni paši.
Latvijas futbola izlase 2019. gadā
'''Latvijas futbola izlase 2019. gadā''' piedalījās 2020. gada Eiropas čempionāta futbolā kvalifikācijas turnīrā.
Izlase gadu iesāka bez galvenā trenera. Janvāra vidū Latvijas Futbola federācija paziņoja, ka līgums ar jauno galveno treneri ir parakstīts, bet trenera vārds tiks nosaukts 1. martā. Aģentūra LETA ziņoja, ka šis treneris ir Slovēnijas speciālists Slaviša Stojanovičs. 1. martā tika paziņots, ka parakstīts līgums uz trijiem gadiem ar jau iepriekš žurnālistu minēto Stojanoviču. Stojanoviča vadībā izlase zaudēja pirmajās deviņās spēlēs Eiropas čempionāta kvalifikācijas turnīrā. Turnīra pēdējā spēlē pret Austriju Latvija savā laukumā izcīnīja uzvaru ar 1:0.
Gada laikā aizvadītajās 10 spēlēs Latvijas izlase guva tikai 3 vārtus. Ar vārtu guvumiem izcēlās Vladimirs Kamešs un Mārcis Ošs, kā arī vienu reizi pretinieki raidīja bumbu savos vārtos.
Sunīši (Garkalnes pagasts)
Sunīši ir ciems Ropažu novada Garkalnes pagastā. Izvietojies starp Rīgas apvedceļu A4 un Lielo Juglu Sunīšu ezera krastos 10 km no pagasta centra Berģiem, 11 km no novada centra Ulbrokas un 21 km no Rīgas centra.
Apdzīvotā vieta teritorijā, kur atradās dažas viensētas, sāka veidoties 2002. gadā, kad nekustamo īpašumu tirgū tika piedāvāti apmēram 70 apbūves gabali mežā pie Sunīšu ezera “ar skatu un pieeju ezeram, neskartā priežu mežā.” Objekts tika piedāvāts virtuāli, pirms būvniecības uzsākšanas. Ciema centrālā daļa Sunīšu ezera austrumu krastā ir vienlaidus apbūvēta ar vienģimenes mājām.
Iedzīvotāju skaita izmaiņas
Esošajās robežās, pēc CSP un OSP datiem.
Cukasa Šiotani
Cukasa Šiotani (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Strīķupe (Sepenes ezera pieteka)
Strīķupe ir Sepenes ezera pieteka Dienvidkurzemes novadā.
Izteka - Embūtes pagasta dienvidrietumos. Tek ziemeļu virzienā. Ietek Sepenes ezera dienvidos. Lielākā pieteka: Tīreļupe. Dažkārt Strīkupi uzskata par Vārtājas augšteci. Upi nešķērso valsts autoceļi, tās krastos neatrodas lielas apdzīvotās vietas.
Nemšova
Nemšova ir pilsēta Slovākijā, Trenčīnas apgabala Trenčīnas apriņķī pie Vāhas upes.
Vēsture
Pirmoreiz rakstos minēta 1246. gadā. Pilsētas tiesības apdzīvotā vieta ieguva Čehoslovākijas laikā 1989. gadā, apvienojot Nemšovas (Nemšová), Ļuborčas (Ľuborča), Kļučoves (Kľúčové) un Trenčanska Zāvadas (Trenčianska Závada) ciemus. No 1993. gada - Slovākijas sastāvā.
Cilvēki
Pēc etniskā sastāva vairums pilsētas iedzīvotāju ir slovāki (98,1 %). Pēc reliģiskās piederības - katoļi (92,9 %), nereliģiozi (4,6 %).
Aleksandrs Zarhs
Aleksandrs Zarhs (dzimis, miris ) bija latviešu šaha problēmists, divkārtējs Latvijas čempions šaha kompozīcijā.
Šaha kompozīcija
A. Zarhs bija Latvijas 14. un 15. čempionāta uzvarētājs šaha kompozīcijā divvilču grupā.
Uzdevumu piemēri
Uzdevuma risinājums:
Maķedonija 2012. gada vasaras olimpiskajās spēlēs
Maķedonijas Republika piedalījās 2012. gada vasaras olimpiskajās spēlēs, kas notika Lielbritānijas galvaspilsētā Londonā no 2012. gada 27. jūlija līdz 12. augustam. Šī bija piektā reize, kad Maķedonija piedalījās vasaras olimpiskajās spēlēs, kopš Dienvidslāvijas sabrukuma. Maķedonija olimpiskajās spēlēs piedalījās ar nosaukumu — Bijusī Dienvidslāvijas Republika Maķedonija.
Maķedonijas olimpisko komandu 2012. gada vasaras olimpiskajās spēlēs veidoja 4 sportisti (2 vīrieši un 2 sievietes), kuri startēja 2 olimpiskajos sporta veidos — vieglatlētikā un peldēšanā. Šī bija mazākā Maķedonijas olimpiskā komanda, kāda ir piedalījusies vasaras olimpiskajās spēlēs.
2012. gada vasaras olimpiskajās spēlēs Maķedonijas sportisti nespēja izcīnīt olimpiskās medaļas.
Maķedonijas karognesējs olimpisko spēļu atklāšanas ceremonijā bija peldētājs Marko Blaževskis, bet olimpisko spēļu noslēguma ceremonijā Maķedonijas karogu nesa sprinteris Kristijans Jefremovs.
Alda
Alda var būt:
Pasaka par sienāzi Sisi Vijoļkāju
Sižets
Filmas pamatā ir Vitauta Ļūdēna pasaka dzejā "Sisis Vijoļkāja".
Tīreļupe
Tīreļupe ir Strīķupes labā krasta pieteka Dienvidkurzemes novadā.
Izteka - Tīreļu dīķis. Tek rietumu virzienā. Ietek Strīķupē netālu no tās ietekas Sepenes ezerā. Upi nešķērso valsts autoceļi, tās krastos neatrodas lielas apdzīvotās vietas.
2012. gada GP2 sezona
2012. gada GP2 sezona ir 8. GP2 sezona. Tā sākās un beidzās. Par pilotu čempionu kļuva Davide Valseki un par komandu čempionu kļuva DAMS.
Jū Kobajaši
Jū Kobajaši (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Turaidas iela (Liepāja)
Turaidas iela ir iela Liepājā, Karostas apkaimē. Turaidas iela sākas krustojumā ar Atmodas bulvāri un beidzas krustojumā ar Zemgales ielu. Ielas garums ir aptuveni 1590 metri un to pilnībā sedz betons. Caur ielu kursē 4. un 7. autobuss.
Turaidas ielā 4 atrodas Karostas baptistu draudze.
Eisturoja
Eisturoja (fo, da) ir pēc platības un iedzīvotāju skaita otra lielākā sala Fēru salu arhipelāgā.
Albins Kurti
Albins Kurti (sq; dzimis ) ir Kosovas politiķis un aktīvists, kurš ir Kosovas premjerministrs (no 2020. gada 3. februāra līdz 3. jūnijam un kopš 2021. gada 22. marta). Tomēr viņa valdība 25. martā neizturēja uzticības balsojumu un viņš kļuva par premjerministra pienākumu izpildītāju, līdz darbu sāka viņa jaunā valdība. Kurti ir politiskās kustības un partijas Vetëvendosje (pašnoteikšanās) līderis. Plašāk kļuva zināms 1997. gadā kā Prištinas Universitātes studentu apvienības viceprezidents un galvenais 1997. un 1998. gada nevardarbīgo demonstrāciju organizators. Kad Adems Demači kļuva par Kosovas Atbrīvošanas armijas politisko pārstāvi, Kurti darbojās viņa birojā. Viņš bijis Kosovas Asamblejas deputāts kopš 2010. gada trijos sasaukumos.
Eisturoja
Eisturojas ziemeļos atrodas arhipelāga divas augstākās virsotnes - 880 metrus augstais Sleataratindurs un 856 metrus augstā Groafelli. No salas dienvidiem 14,5 kilometrus iekšzemē stiepjas lielākais salu fjords - Skolfjords.
Albins Kurti
Kurti valdība kļuva par pirmo pasaulē, kas zaudējusi uzticību COVID-19 pandēmijas pretpasākumu organizēšanas nesaskaņu dēļ.
Eisturoja
Ar lielāko arhipelāga salu Streimoju, kas atrodas uz dienvidrietumiem no Eisturojas, sala savienota ar 1973. gadā uzcelto Streimojas tiltu, bet kopš 2020. gada arī ar vairāk nekā 11 kilometrus garo zemūdens Eisturojas tuneli. Kopš 2006. gada Eisturoja savienota ar ziemeļu salām pa 6,2 kilometrus garo zemūdens Ziemeļu salu tuneli.
Albins Kurti
2021. gada 22. martā atkārtoti tika ievēlēts par Kosovas premjerministru.
Raisio
Raisio ir pilsēta Somijas dienvidrietumos, Botnijas līča krastā. Tā atrodas 7 kilometru attālumā no Turku un 172 kilometru attālumā no Helsinkiem.
Viljandi ezers
Viljandi ezers (et) ir ezers Igaunijas Viljandi pilsētas dienvidaustrumu pievārtē. Ezers izstiepts ziemeļrietumu - dienvidaustrumu virzienā, 4 kilometru garumā. Tas ir līdz 11 metriem dziļš. Notece pa Pernu baseina Raudnas upi uz Pērnavas līci. Ezera ziemeļrietumu krastā - Viljandi pils drupas. Notiek tradicionāli krosa skrējieni apkārt ezeram 12 kilometru distancē.
Imantas iela (Liepāja)
Imantas iela ir iela Liepājā, Karostas apkaimē. Imantas iela sākas krustojumā ar Studentu rotas ielu un beidzas krustojumā ar Britu flotes ielu. Ielas garums ir aptuveni 615 metri un to pilnībā sedz asfalts.
Imantas ielā 4 atrodas Liepājas 14. pasta nodaļa.
Dillī Dallī Perpendikula valstībā
"Dillī Dallī Perpendikula valstībā" ir Latvijas animācijas filma, kas izdota 1974. gadā. Filmas režisore ir Roze Stiebra.
Sižets
Filmas galvenais varonis ir Dillī Dallī, ziņkārīgs un draiskulīgs zēns, kurš spēj atdzīvināt priekšmetus, piemēram, rotaļlietas. Viņa pretinieks ir Perpendikuls, kurš, pretēji Dillī Dallī, pazudina visu dzīvo. Dillī Dallī nokļūst Perpendikula valstībā, kur viņam jāizglābj savas dzīvās rotaļlietas.
Septiņas minūtes pēc pusnakts
Septiņas minūtes pēc pusnakts (en) ir 2016. gada fantāzija, kas balstīta uz Patrika Nesa tāda paša nosaukuma grāmatu. Filmas režisors ir Dž. A. Bajona. Galvenās lomas filmā atveido Sigurnija Vīvere, Felisita Džonsa, Tobijs Kebels, Luiss Makdogals un Liams Nīsons. Filmas pirmizrāde notika Toronto filmu festivālā.
Konors ir 13 gadus vecs puisis, kura māte ir neārstējami slima. Kādu nakti Konoru apciemo briesmonis, kas maskējies kā īve, un apsola, ka viņš ieradīsies vēlreiz un pastāstīs Konoram trīs stāstus.
Latviešu bēgļu apgādāšanas centrālkomiteja
Latviešu bēgļu apgādāšanas (LBA) centrālkomiteja bija Pirmā pasaules kara latviešu bēgļu pārstāvniecības institūcija Petrogradā, kas darbojās no 1915. gada augusta līdz 1918. gada janvārim. Šajā pašpalīdzības organizācijā ietilpa aptuveni 260 organizāciju un aģentūru dažādās Krievijas Impērijas pilsētās. Tās uzdevums bija koordinēt latviešu bēgļu palīdzības iestāžu darbību, veicināt savstarpējos sakarus un komunikāciju ar varas iestādēm, piesaistīt līdzekļus bēgļu apgādāšanai. No tās 1917. gadā izveidojās Latviešu Pagaidu Nacionālā padome.
Milicija
Milicija (la — 'karadienests') parasti ir armija, zemessardze vai kāda cita militāra organizācija, kurā ir neprofesionāli un/vai nepilna laika karavīri, valsts pilsoņi vai valsts iedzīvotāji, kas vajadzības gadījumā var pildīt militāro dienestu, pretstatā profesionāliem spēkiem, kas sastāv no pastāvīga, pilna laika militārpersonām. Ja milicija darbojas patstāvīgi, tā parasti nespēj noturēt pozīcijas pret regulārajiem spēkiem. Milicija parasti atbalsta regulāros spēkus, piedaloties kaujās, uzturot nocietinājumus vai veicot neregulārus karadarbības pasākumus, nevis pati uzsāk uzbrukuma kampaņas.
Vietējie civiliedzīvotāju likumi bieži vien ierobežo milicijas dienestu tikai savā reģionā un tikai uz ierobežotu laiku, tas vēl vairāk samazina milicijas izmantošanu ilgstošās militārajās kampaņās. Tomēr milicija var kalpot arī kā pieejamā darbaspēka rezerve, no kuras regulārie bruņotie spēki var izmantot darbaspēku, jo īpaši ārkārtas situācijās.
Latviešu bēgļu apgādāšanas centrālkomiteja
Lielākajās pilsētās LBA Centrālkomiteja organizēja birojus, kuros bēgļiem palīdzēja kārtot juridiskos jautājumus, 1916. gadā LBA Centrālkomitejas Kultūras biroja Izglītības nodaļa izstrādāja četrgadīgajām bēgļu skolām pirmo dabaszinību programmu latviešu tautskolu vēsturē. Petrogradā, Maskavā, Jaroslavļā u.c. pilsētās ierīkoja šūšanas un apavu darbnīcas.
1916. gada decembrī LBA Centrālkomiteja nosūtīja valdes priekšsēža biedru Čaksti uz ASV, taču viņš paspēja nokļūt tikai līdz Stokholmai, kur viņu sasniedza ziņa par 1917. gada Februāra revolūciju Krievijā. Būdams spiests uzturēties Stokholmā vairākas nedēļas, Čakste tur sarakstīja un izdeva brošūru (67 lpp.) "Latvieši un viņu Latvija: kāda latvieša balss" (Die Letten und ihre Latvia: Eine lettische Stimme), kurā starp citu deklarēja: “Latvju tauta grib pasargāt savu tautību, paturēt vienā kopībā savu tēviju Latviju, panākt neierobežotu iespēju un brīvību noteikti vadīt Latvijā savu nacionālo, kulturālo un ekonomisko attīstību.”.
Vadība
Aktīvākie locekļi J. Zālītis, J. Goldmanis, V. Skubiņš, V. Maldonis, J. Rancāns, F. Kemps, K. Bahmanis, K. Zariņš, F. Grosvalds.
Pēc Oktobra revolūcijas
Pēc 2. Viskrievijas bēgļu kongresa (VSB) 1917. gada 19. novembrī VBS Latviešu sekcija Petrogradā nolēma pārņemt visas LBA Centrākomitejas lietas. Padomju Krievijas tautas komisariāta bēgļu lietu komisārs A. Dižbite 1917. gada 25. novembrī nosūtīja uz LBA CK speciālu, no Petrogradas latviešu lieliniekiem sastāvošu likvidācijas komisiju. 1918. gada 1. augustā tika oficiāli pabeigta LBA CK likvidācija.
Anastasija Siņicina
Anastasija Siņicina (et; dzimusi 2004. gadā) ir Igaunijas FIDE meistare šahā (2018).
Biogrāfija
Kopš 2010. gadu vidus Anastasija Siņicina ir viena no Igaunijas vadošajām jaunajām šahistēm.
2014. gadā izcīnījusi bronzas medaļu Eiropas jauniešu šaha čempionātā U10 meiteņu vecuma grupā. Tāpat šajā gadā uzvarējusi Eiropas jauniešu ātrā šaha un šaha ātrspēles čempionātos U10 meiteņu vecuma grupās.
2016. gadā pēc papildus turnīra kļuvusi par Igaunijas sieviešu šaha čempionāta bronzas laureātu. 2017. gadā aprīlī Rīgā piedalījusies Eiropas individuālajā šaha čempionātā sievietēm, kurā ierindojusies 108. vietā.
2018. gadā uzvarējusi Igaunijas meiteņu šaha čempionātā U14 vecuma grupā un Igaunijas jauniešu šaha čempionātā U16 vecuma grupā.
2021. gada decembrī uzvarējusi Igaunijas sieviešu šaha čempionātā. 2022. gada decembrī atkārtoti uzvarējusi Igaunijas sieviešu šaha čempionātā. 2023. gada jūlijā trešo reizi pēc kārtas uzvarējusi Igaunijas sieviešu šaha čempionātā un izcīnījusi sudraba medaļu Igaunijas šaha čempionātā.
2023. gada augustā bijusi labākā starp sievietēm RTU Open "A" turnīrā.
Šaņsji
Šaņsji ir viena no Ķīnas 22 provincēm. Province atrodas valsts ziemeļu reģionā. Provinces administratīvais centrs un lielākā pilsēta ir Taijuaņa. 2010. gadā Šaņsji provincē dzīvoja 35,7 miljoni iedzīvotāju, no kuriem 99,7% bija haņi. Šī pēc iedzīvotāju skaita ir 18. lielākā province valstī.
Kā es satiku jūsu māti
"Kā es satiku jūsu māti" (en) ir amerikāņu situāciju komēdijseriāls, kura autori ir Kārters Beiss un Kreigs Tomass. Seriāls ir par Tedu Mosbiju un viņa draugiem Māršalu Eriksenu, Robinu Šerbatsku, Liliju Oldrinu un Bārniju Stinsonu. Galvenais tēls Teds 2030. gadā saviem bērniem stāsta, kā iepazinies ar savu sievu un viņu māti. Galvenās lomas seriālā atveido Džošs Rednors, Džeisons Sīgels, Kobija Smaldersa, Nīls Patriks Heriss, Elisone Henigana un Kristina Milioti.
Gemini (duets)
Gemini ir zviedru duets, kura sastāvā ir Karina Glenmarka un Andešs Glenmarks — māsa un brālis. Duets izdeva divus studijas albumus: Gemini (1985) un Geminism (1987). Abi albumi sasniedza top 20 vietas Zviedrijas albumu topos, bet ārpus Skandināvijas ievērojami panākumi netika gūti. Vienīgais starptautiski izdotais singls bija Just Like That, kura piedziedājumu iepriekš ierakstīja popgrupa ABBA 1982. gadā.
Vēsture
Pirms darbības duetā, Karīna un Andešs piedalījās ģimenes grupā Glenmarks kopā ar tēvoci Bruno un tanti Annu Luīzi Hansoni, kā arī vēlāk brālis ar māsu kopīgi izdeva divus singlus, no kuriem Kall Som Is ("Auksts kā ledus") tika iesniegts atlasei 1984. gada Eirovīzijas dziesmu konkursam. Herreys, atlases uzvarētāji, tajā gadā uzvarēja Eirovīziju ar dziesmu Diggi-Loo Diggi-Ley. Vēlāk Herreys arī ierakstīja savu kaverversiju dziesmai Kall Som Is.
Kā es satiku jūsu māti
Seriālam ir deviņas sezonas un 208 sērijas. Tas tika pārraidīts CBS kanālā no līdz. "Kā es satiku jūsu māti" ir guvis labus panākumus, seriāls ir saņēmis deviņas Emmy balvas.
Gemini (duets)
Vēsture
Lielāko daļu 1985. gadā izdotā albuma Gemini sarakstīja bijušie ABBA dalībnieki Benni Andešons un Bjērns Ulveuss, kuri arī izdomāja grupas nosaukumu. Trīs dziesmas sarakstīja Andešs kopā ar savu toreizējo dziesmu sacerēšanas partneri Ingelu Forsmanu. Galvenais albuma singls bija Just Like That, kas guva panākumus dažās Centrāleiropas valstīs. Dziesmu Slowly gadu iepriekš ierakstīja bijusī ABBA dalībniece Frīda Lingstāde savā albumā Shine. Vēlāk Gemini versijas kaverversiju ierakstīja meksikāņu grupa Timbiriche, pārdēvējot dziesmu uz Muriendo Lento.
Kā es satiku jūsu māti
Latvijā seriālu demonstrē televīzijas kanālā Duo 6.
Gemini (duets)
Vēsture
1987. gadā izdotais albuma Geminism dziesmas tika veidotas popmūzikas stilā, atšķirībā no iepriekšēja albuma poproka stila. Dziesmas T.L.C., Wild About That Girl un Mio My Mio tika izdotas kā singli. Mio My Mio tika sacerēta kā viena no dziesmām Astridas Lindgrēnas grāmatas "Mio, manu Mio" ekranizācijai. Vēlāk šīs dziesmas zviedru valodas versija Mio min Mio sasniedza trešo vietu Svensktoppen dziesmu sarakstā. Arī tika ierakstīta krievu valodas versija Мио мой Мио, kas tika izdota ierobežotā daudzumā flexi-disc formātā.
1994. gadā brālis un māsa piedalījās mūzikla "Šahs" koncerttūrē pa Zviedriju, kura laikā arī tika ierakstīts koncertalbums Chess In Concert. Mūziklā Andešs spēlēja Fredija Trampera lomu, bet Karina — Florences Vasijas.
2005. gadā duets ierakstīja dziesmas Too Much Love Is Wasted zviedru valodas versiju ar jaunu kantrimūzikas pavadījumu un pabeidza ierakstīt dziesmu When I Close My Eyes, kas netika iekļauta albumā Gemini, jo viņiem šķita, ka tā ir pārāk līdzīga citai albuma dziesmai — Another You, Another Me. Abas šīs dziesmas tika izdotas labāko dziesmu izlasē Det bästa med Karin och Anders Glenmark, kas sasniedza Zviedrijas albumu topa top 25.
2006. gadā Gemini noslēdza līgumu ar Sony Music Sweden, caur kuru tajā pašā gadā tika izdots albums Vår jul ("Mūsu Ziemassvētki"). Grupas nosaukums "Gemini" tika mainīts Glenmark & Glenmark. Visus instrumentus albumā spēlēja tikai Karina un Andešs. Radio singls När vi närmar oss jul kopā ar vairākām televīzijas un radio intervijām veiksmīgi popularizēja grupas Ziemassvētku koncertturneju. Tajā pašā gadā Andešs izteica vēlmi turpināt grupas darbību, lai gan šie plāni nerealizējās.
Albumi
Karina izpilda duetu ar Andešu dziesmā Äntligen, kurā arī Benni Andešons spēlē taustiņinstrumentus, Andeša soloalbumā Boogie i mitt huvud. Šis ieraksts tiek uzskatīts par Gemini dziesmu.
Džeimss Mejs
Džeimss Daniels Mejs (en; dzimis Bristolē, Apvienotā Karaliste) ir britu žurnālists, pazīstams kā viens no raidījuma "Gāzi grīdā!", kopā ar Džeremiju Klārksonu un Ričardu Hamondu. Automobiļu jaunumu slejas autors avīzē The Daily Telegraph. Sava prātīgā braukšanas stila dēļ raidījumā "Gāzi grīdā!" ieguvis iesauku "Kapteinis Bremze" (en). Tomēr tas viņam netraucēja vienā no raidījuma epizodēm ar automobili Bugatti Veyron sasniegt tā maksimālo ātrumu — 407 km/h.
Džeimss Mejs kopā ar Džeremiju Klārksonu un Islandes atbalsta komandu bija pirmie ļaudis, kuriem izdevās ar automobili sasniegt ziemeļu magnētisko polu.
2009. gadā viņš piedāvāja divas dokumentālās programmas daļas "Lidojumam uz mēnesi — 40", kur par kulmināciju bija viņa lidojums ar lidmašīnu—spiegu Lockheed U-2.
Zelta sietiņš (animācijas filma)
Sižets
Animācijas filmas pamatā ir Raiņa dzejoļi bērniem "Mākonītis un mākonīte", "Saule un mēness" un "Zelta sietiņš".
Taisnās tiesas jātnieki
"Taisnās tiesas jātnieki" (dk) ir 2020. gada Dānijas asa sižeta kinokomēdija, kuras režisors un scenārija autors ir Andreass Tomass Jensens. Filmā galvenās lomas atveido Madss Mikelsens, Nikolajs Lī Kāss, Andrea Heike Gādeberga, Larss Brigmans un Nikolass Bro.
Markuss dodas mājās pie savas pusaugu meitas Matildes, kad viņa sieva iet bojā vilciena avārijā. Drīz pie viņa uzrodas kāds datu analītiķis, kas apgalvo, ka avārija nebija nejauša.
Filmas "Taisnās tiesas jātnieki" pirmizrāde notika. Filma saņēma pozitīvas kritiķu atsauksmes. Tīmekļa vietnē Rotten Tomatoes tai ir 96% vērtējums.
Skat, kā viņi bēg
"Skat, kā viņi bēg" (en) ir 2022. gada Apvienotās Karalistes un ASV mistērijas kinokomēdija, kuras režisors ir Toms Džordžs. Filmā galvenās lomas atveido Sems Rokvels, Sērša Runena, Adriens Brodijs, Ruta Vilsone, Rīsa Šērsmita, Hariss Dikinsons un Deivids Ojelovo.
Filmas darbība norisinās 50. gadu Londonā un stāsta par kādu amerikāņu režisoru, kas vēlas uzņemt filmu, balstītu uz Agatas Kristi lugu The Mousetrap, bet tiek nogalināts.
Filmas "Skat, kā viņi bēg" pirmizrāde notika Apvienotajā Karalistē, bet  Latvijā. Filmu izplatīja Walt Disney Studios Motion Pictures. Filma saņēma pozitīvus kritiķu vērtējumus un nopelnīja vairāk nekā 21 miljonu ASV dolāru.
Velda (upe)
Velda (arī Čammaļu upīte, Čammaļupe, Drašķe, Sidrabene) ir Bātas dzirnavu dīķa pieteka Dienvidkurzemes novadā. Dažkārt tiek uzskatīta par Lētīžas augšteci.
Izteka - pie Annaskalnu mājām. Tek austrumu virzienā, vidustecē sagriežoties uz dienvidiem. Ietek Bātas dzirnavu dīķī no ziemeļrietumiem. Upi šķērso valsts autoceļš V1209 (Embūte–Vaiņode–Pavāri), tās krastos neatrodas lielas apdzīvotās vietas.
Hiroki Midzumoto
Hiroki Midzumoto (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||7||0
Progress M-20M
Progress M-20M (Прогресс М-20М; SKS apzīmējums ISS-52P) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). Tas palaists 2013. gada jūlijā. Darbību beidza 2014. gada februārī.
Krava
Kopējā kravas masa starta brīdī bija 2366 kg. Īpašajās tvertnēs ietilpa degviela 410 kg, skābeklis (28 kg), gaiss (19 kg) ūdens (420 kg). Hermētiskajā kravas telpā (pavisam 1489 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 112 kg amerikāņu segmentam.
Lidojuma gaita
Progress M-20M tika palaists 20:45:10 UTC ar nesējraķeti Sojuz-U no Baikonuras kosmodroma starta laukuma 31 palaišanas iekārtas 6.
Joanna Kafetci
Jannula "Joanna" Kafetci (el; dzimusi ) ir bijusī grieķu vieglatlēte.
Progress M-20M
Lidojuma gaita
Saslēgšanās ar SKS notika 28. jūlijā 02:26:12 UTC pie Pirs moduļa automātiskā režīmā,
Joanna Kafetci
Karjera
Kafetci specializējās sprintā un tāllēkšanā. 2001. gada Vidusjūras spēles Tunisijā viņa izcīnīja bronzas medaļu sieviešu 4x100 m stafetē.
Progress M-20M
Lidojuma gaita
16:21 UTC Progress M-20M atvienojās no SKS.
Joanna Kafetci
Karjera
Pēc tam, lai kļūtu par 2004. gada vasaras olimpisko spēļu dalībnieci, Joanna koncentrējās uz tāllēkšanas sacensībām. Divus mēnešus pirms spēlēm viņa aizlēca 6,71 metru, uzstādot savu personīgo rekordu. Tas notika starptautiskās sacensībās Hanijā. Joannas rezultāts atbilda olimpisko spēļu A kvalifikācijas normai un viņa kļuva par daļu no Grieķijas izlases. Kvalifikācijas sacensību laikā Atēnās Kafetci priecēja savus skatītājus ar 6,49 metru lēcienu pirmajā mēģinājumā. Taču nākamajos divos lēcienos šo rezultātu uzlabot neizdevās un viņa ieņēma tikai septiņpadsmito vietu kvalifikācijā. Lai iekļūtu divpadsmit finālistu skaitā, viņai pietrūka seši centimetri.
Progress M-20M
Lidojuma gaita
Progress M-20M tika novadīts no orbītas. 15:06 UTC bremzēšanas manevram tika iedarbināts kosmiskā aparāta dzinējs. Kosmosa kuģis nogāja no orbītas un sadega Zemes atmosfērā. Nesadegušās daļas aptuveni 15:54 UTC iekrita Klusā okeāna dienviddaļā.
Joanna Kafetci
Karjera
Kafetci pārstāvēja Grieķiju 2005. gada pasaules čempionātā vieglatlētikā, taču atkal netika līdz tāllēkšanas finālsacensībām. Kafetci startēja B kvalifikācijas grupā, otrajā mēģinājumā ieņemot 11. vietu ar rezultātu 6,31 m, savukārt pirmais un trešais bija neveiksmīgi.
Sutri (Salnavas pagasts)
Sutri ir ciems Kārsavas novada Salnavas pagastā. Izvietojušies pagasta dienvidaustrumos 6 km no pagasta centra Salnavas, 6,8 km no novada centra Kārsavas un 284 km no Rīgas. Ciemā jau no 1980. gadu beigām dzīvo un saimnieko tikai vienā mājā.
Dillī Dallī Minku parkā
"Dillī Dallī Minku parkā" ir Latvijas animācijas filma, kas izdota 1975. gadā. Filmas režisore ir Roze Stiebra.
Sižets
Dillī Dallī zvēriem izveido "Minku parku", kurā ir dažādas atrakcijas, tajā skaitā karuseļi. Dillī Dallī pretinieks Perpendikuls cenšas sabojāt visu prieku šajā parkā, tiesa, neveiksmīgi.
Milicija (policija)
Milicija (ru) bija policijas nosaukums Padomju Krievijā un Padomju Savienībā (līdz 1991. gadam) un vairākās Austrumu bloka valstīs (1945–1992), kā arī Dienvidslāvijā (1945–1992). Šis termins joprojām tiek plaši un dažkārt arī oficiāli lietots atsevišķās bijušajās padomju republikās, piemēram, Baltkrievijā, Tadžikistānā, Uzbekistānā un Kirgizstānā, kā arī daļēji atzītajās vai neatzītajās Abhāzijā, Dienvidosetijā un Piedņestrā.
Meksikas karognesēji olimpiskajās spēlēs
Šajā uzskaitījumā apkopoti Meksikas pārstāvji un sportisti, kas olimpisko spēļu oficiālajās ceremonijās nesuši valsts karogu.
Milicija (policija)
Milicijas darbinieku sauc par milici (милиционер).
Meksikas karognesēji olimpiskajās spēlēs
Pirmo reizi Meksika vasaras olimpiskajās spēlēs piedalījās 1900. gadā, savukārt ziemas olimpiskajās spēlēs — 1928. gadā.
Milicija (policija)
PSRS milicijas izcelsme
Krievijā vārds "milicija" tika sākts lietot cariskās impērijas laikos, kad lielu streiku vai masu akciju laikā pret valdību, streikotāji vai pretestības dalībnieki no brīvprātīgo strādnieku vidus veidoja atsevišķas vienības, kas streiku laikā uzturēja kārtību.
Pēc Februāra revolūcijas 1917. gada martā tika likvidēta policijas nodaļa un atsevišķais žandarmu korpuss, kas uzraudzīja tiesībsargājošo iestāžu darbību Krievijā. Viņu vietā kārtība bija jāuztur 1917. gada aprīlī jaunizveidotai policijai, kas tika nosaukta par "miliciju", lai uzsvērtu tās novitāti un tuvumu strādniekiem. Tālaika milicija bija divdaļīga:
Pēc Oktobra revolūcijas tika likvidētas visas iepriekšējās valsts institūcijas, arī tautas milicija. Toreizējā Krievijas boļševiku valdība uzskatīja, ka armija un policija nav vajadzīga, un kārtību uzturēs bruņota tauta. 1917. gada 10. novembrī (28. oktobrī pēc Jūlija kalendāra) tika izdots dekrēts par oficiālu Strādnieku milicijas izveidi Strādnieku un karavīru deputātu padomju vadībā. PSRS 10. novembris tika pasludināta par Milicijas dienu. Milicijas darbinieki padomju laikā tika mobilizēti no uzticamiem komunistiem.